עמנואל (סרט)

עמנואל (בצרפתית: Emmanuelle) הוא סרט דרמה ארוטי  צרפתי משנת 1974 בבימויו של ג'אסט יאיקין  המבוסס על הרומן "עמנואל"  מאת עמנואל ארסן . סילביה קריסטל מככבת בסרט בתפקיד הראשי.

עלילת הסרט מתמקדת באשתו הצעירה של דיפלומט צרפתי, אשר עוברת לבנגקוק עם בעלה. בעודה בבנגקוק יוצאת עמנואל למסע של גילוי מיני.

הסרט היה סרט הבכורה העלילתי של יאיקין, והוא צולם בתאילנד ובצרפת בשנים 1973 ו-1974.

זהו הסרט הראשון בסדרת סרטי קולנוע וטלוויזיה, המבוססים על הרומן "עמנואל"  מאת עמנואל ארסן.

עם יציאתו לאקרנים בצרפת, היה לאחד מהסרטים הצרפתיים המרוויחים ביותר. ההצלחה המסחרית של הסרט הובילה לכך שבהמשך הופקו מספר סרטי קולנוע וסרטי טלוויזיה נוספים המבוססים על הרומן "עמנואל" אשר ברבים מהם כיכבה סילביה קריסטל שוב את הדמות הראשית.

צוות השחקנים הראשי 
 סילביה קריסטל בתפקיד עמנואל
 אלן קוני בתפקיד מריו
 מריקה גרין בתפקיד אריאן
 דניאל סארקי בתפקיד ז'אן
 כריסטין בויסון בתפקיד דבורה
 יאקי שוורץ בתפקיד בעלה של עמנואל

קישורים חיצוניים

סרטים שצולמו בתאילנד
פריז בקולנוע
סרטי להט"ב צרפתיים
סרטי 1974